open-index/open-wikipedia-markdown huggingface dataset:
มอนแฟร์ราโต

thumb|300px |ทิวทัศน์มอนแฟร์ราโต
300px|right|thumb|ธงมอนแฟร์ราโต
**มอนแฟร์ราโต** (), **มอนฟรา** () หรือ **มงแฟรา** () เป็นภูมิภาคที่เป็นส่วนหนึ่งของแคว้นปีเยมอนเตทางตอนเหนือของประเทศอิตาลี ที่มีเนื้อที่ในบริเวณที่ในปัจจุบันคือจังหวัดอาเลสซานเดรียและจังหวัดอัสตี

## ประวัติ
มอนแฟร์ราโตเดิมเป็นอาณาจักรเคานต์ที่ได้รับการยกฐานะขึ้นเป็นอาณาจักรมาร์กราฟของจักรวรรดิโรมันอันศักดิ์สิทธิ์ภายในเคานต์อาเลราโมแห่งมอนแฟร์ราโตในปี ค.ศ. 961 หลังจากการเปลี่ยนแปลงอิทธิพลจากการครอบครองทางตอนเหนือของอิตาลีจากเบเรนการ์ที่ 2 แห่งอิตาลี ไปอยู่ภายใต้การปกครองของออตโตที่ 1 แห่งเยอรมนี มาร์ควิสหรือมาร์เคซิผู้ปกครองมอนแฟร์ราโตมีความเกี่ยวดองกับพระมหากษัตริย์ฝรั่งเศสและกับพระจักรพรรดิแห่งจักรวรรดิโรมันอันศักดิ์สิทธิ์ และมักจะเข้าร่วมในสงครามครูเสด และมีการเสกสมรสกับเจ้านายของราชอาณาจักรเยรูซาเลม และราชวงศ์คอมเนนัสและพาเลโลกัสของจักรวรรดิไบแซนไทน์

มอนแฟร์ราโตอยู่ภายใต้การปกครองของสเปนอยู่ชั่วระยะหนึ่งระหว่างปี ค.ศ. 1533 จนถึง  ค.ศ. 1536 ก่อนที่จะตกไปเป็นของดุ๊กแห่งมานตัวตระกูลกอนซากา ระหว่างปี ค.ศ. 1536 จนถึง  ค.ศ. 1708 ในปี  ค.ศ. 1574 มอนแฟร์ราโตได้รับการเลื่อนฐานะขึ้นเป็นดัชชี โดย สมเด็จพระจักรพรรดิแม็กซิมิเลียนที่ 2 แห่งโรมันอันศักดิ์สิทธิ์ หลังจากสงครามสืบครองมานตัว (ค.ศ. 1628-1631) ส่วนหนึ่งของมอนแฟร์ราโตก็ตกไปเป็นของดัชชีแห่งซาวอย ส่วนที่เหลือตกไปเป็นของซาวอยในปี  ค.ศ. 1708 สมเด็จพระจักรพรรดิลีโอโพลด์ที่ 1 แห่งโรมันอันศักดิ์สิทธิ์ได้ดินแดนกอนซากา ผู้สืบสายของตระกูลกอนซากาต่อมาได้รับดัชชีแห่งเทสเคนในไซลีเชียเป็นเครื่องตอบแทน

ดัชชีมอนแฟร์ราโตมีเนื้อที่  2750 ตารางกิโลเมตรที่แบ่งเป็นสองส่วนโดยมีพรมแดนติดกับดัชชีซาวอย, ดัชชีมิลาน และสาธารณรัฐเจนัว กาซาเลมอนแฟร์ราโตถือกันว่าเป็นเมืองหลวง แต่ในปัจจุบันอัสตีเป็นเมืองหลวงของมอนแฟร์ราโต

## วัฒนธรรม
### ภูเขาศักดิ์สิทธิ์แห่งเครอา

ภูเขาศักดิ์สิทธิ์แห่งเครอา () เป็นคริสต์ศาสนสถานโรมันคาทอลิกที่ตั้งอยู่ในมอนแฟร์ราโต ที่เป็นหนึ่งในเก้าภูเขาศักดิ์สิทธิ์แห่งปีเยมอนเตและลอมบาร์เดียที่ได้รับเลือกจากองค์การยูเนสโกให้ขึ้นทะเบียนเป็นมรดกโลกเมื่อปีค.ศ. 2003 

ภูเขาศักดิ์สิทธิ์แห่งเครอาเริ่มก่อตั้งในปี  ค.ศ. 1589 รอบคริสต์ศาสนสถานเซนต์แมรีเดิม ที่เชื่อกันว่าสร้างโดยนักบุญยูเซเบียสราว ปี  ค.ศ. 350



ไฟล์:Sacro Monte di Crea. Cappella del Paradiso3.jpg|ภูเขาศักดิ์สิทธิ์แห่งเครอาชาเปลสวรรค์
ไฟล์:Sacro Monte di Crea 1.jpg|ภูเขาศักดิ์สิทธิ์แห่งเครอาศักดิ์สิทธิ์สถาน
ไฟล์:Sacro Monte di Crea. Figura1.JPG|ภูเขาศักดิ์สิทธิ์แห่งเครอาชาเปลหมายเลข 19. อันโตนิโอ บริลลา "พบที่เก็บพระศพอันว่างเปล่าของพระเยซู"
ไฟล์:Sacro Monte di Crea. Cappella4.JPG|ภูเขาศักดิ์สิทธิ์แห่งเครอาทิวทัศน์หน้าหนาว



## อ้างอิง

* http://www.friesian.com/italia.htm#montferrat
*Official web site for European Sacred Mounts
*Money in the Montferrat from Medieval to Modern Times (italian/english)

## ดูเพิ่ม
* อาณาจักรมาร์ชแห่งมอนแฟร์ราโต 
* ดัชชีแห่งมอนแฟร์ราโต 

## แหล่งข้อมูลอื่น
*Basso Monferrato Tourist Board
*Alto Monferrato Tourist Board
*Monferrato's wines
*Sacro Monte di Crea
*Communities of hills between Langhe and Monferrato
* MonferratoArte  A historical and bibliographical directory of artists active in the extra-urban Churches of the Diocese of Casale Monferrato.


หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐสิ้นสภาพในประเทศอิตาลี
หมวดหมู่:ภูมิภาคทางประวัติศาสตร์
ชาลส์ เดมัธ

**ชาลส์ เดมัธ** () (8 พฤศจิกายน ค.ศ. 1883 – 23 ตุลาคม ค.ศ. 1935) เป็นจิตรกรสีน้ำผู้หันไปเขียนด้วยสีน้ำมันในตอนปลายอาชีพการเขียน เดมัธเป็นศิลปินชาวอเมริกันผู้วิวัฒนาการลักษณะการเขียนที่เรียกว่า Precisionism

## อ้างอิง

* Eiseman, A.L. (1982). Charles Demuth. New York: Watson-Guptill Publications.

## ดูเพิ่ม
* จิตรกรรมสีน้ำ

## แหล่งข้อมูลอื่น

## ระเบียงภาพ

ไฟล์:Demuth_Charles_The_Jazz_Singer_1916.jpg|*นักร้องเพลงแจ๊ซ* (ค.ศ. 1916)
ไฟล์:Demuth_Charles_Trees_and_Barns_Bermuda_1917.jpg|*ต้นไม้และโรงนาเบอร์มิดา* (ค.ศ. 1917)
ไฟล์:Demuth_Charles_Turkish Bath with Self Portrait_1918.jpg|*โรงอาบน้ำตุรกีและภาพเหมือนตนเอง* (ค.ศ. 1918)
ไฟล์:Charles Demuth - Bienvenue dans notre ville.jpg|*ยินดีต้อนรับสู่เมือง* (ค.ศ. 1921)
ไฟล์:Demuth_Charles_Wild_Orchids_1920.jpg|*กล้วยไม้ป่า* (ค.ศ. 1920)
ไฟล์:Demuth_Charles_Spring_1921.jpg|*ฤดูใบไม้ผลิ* (ค.ศ. 1921)
ไฟล์:Demuth_Charles_Incense of a New Church, 1921.jpg|*ควันธูปในวัดใหม่* (ค.ศ. 1921)
ไฟล์:Demuth_Charles_Aucassiu_and_Nicolette_1921.jpg|*Aucassiu and Nicolette* (ค.ศ. 1921)


หมวดหมู่:จิตรกรชาวอเมริกัน
หมวดหมู่:จิตรกรในคริสต์ศตวรรษที่ 20
หมวดหมู่:จิตรกรรมสีน้ำ
หิรัณยกศิปุ

**หิรัณยกศิปุ** (, ) หรือ **หิรัณยกัศยปะ** เป็นราชาอสูรไทตยะในปุราณะ  

ในศาสนาฮินดู หิรัณยากษะ พระอนุชาของหิรัณยกศิปุ ถูกสังหารจากพระวราหะ อวตารของพระวิษณุ ด้วยความพิโรธ หิรัณยกศิปุจึงตัดสินพระทัยขอพรแห่งความคงกระพันด้วยการบำเพ็ญตบะเพื่อเอาใจพระพรหม หลังจากพิชิตไตรโลกได้แล้ว พระองค์ก็ถูกสังหารโดยนรสิงห์ อวตารของพระวิษณุ

## รากศัพท์
คำว่า "หิรัณยกศิปุ" มีความหมายตรงตัวว่า "บุคคลที่ปรารถนาความร่ำรวยและความสะดวกสบายทางวัตถุ" (*หิรัณยะ* "ทอง" *กศิปุ* "เตียงนุ่ม") และมักตีความว่าหมายถึงผู้ที่หลงใหลในความร่ำรวยและความสุขสบายทางประสาทสัมผัส อย่างไรก็ตาม ในคัมภีร์ปุราณะยังกล่าวไว้ว่า พระนามนี้ได้มาจากบัลลังก์ทองคำที่เรียกว่า 'หิรัณยกศิปุ' ซึ่งอสูรตนนั้นนั่งหรืออยู่ใกล้ ๆ ในระหว่างพิธีบูชายัญอติราตระ (โสมา)

## ตำนาน
เรื่องราวของหิรัณยกศิปุปรากฏอยู่ในคัมภีร์ภาควตปุราณะ ซึ่งได้บรรยายถึงอดีตชาติและสาเหตุที่จะต้องมาเกิดเป็นหิรัณยกศิปุและถูกนรสิงห์ซึ่งเป็นอวตารของพระวิษณุสังหาร

### ชยะและวิชยะ
thumb|left|200px|กุมาร(เด็กผู้ชาย)ทั้งสี่
ตามเนื้อเรื่องในภาควตปุราณะ กุมารทั้งสี่ ได้แก่ สนก สนนฺทน สนาตน และสนตฺกุมาร ซึ่งเป็นมนสบุตร (บุตรที่เกิดจากความคิด) ของพระพรหม ได้ไปยังไวกุณฺฐซึ่งเป็นที่ประทับของพระวิษณุเพื่อเข้าเฝ้า แต่เนื่องจากกุมารทั้งสี่ยังแลดูเหมือนเด็กน้อย แม้ว่าจะมีอายุมากแล้วก็ตาม ชยะและวิชยะซึ่งเป็นทวารบาลผู้เฝ้าประตูทางเข้าจึงเข้าไปขวางกุมารทั้งสี่ไม่ให้เข้าไป และได้แจ้งกับกุมารทั้งสี่ว่าพระวิษณุทรงกำลังพักผ่อนอยู่ จึงไม่สามารถให้เข้าเฝ้าได้ กุมารทั้งสี่ได้ตอบกลับไปว่าพระวิษณุนั้นทรงว่างให้เข้าพบเสมอ และได้สาปแช่งทวารบาลทั้งสองให้ไปเกิดในโลกมนุษย์และต้องดำรงชีวิตอย่างมนุษย์ ทันใดนั้นเองพระวิษณุได้ปรากฏองค์ขึ้น ทวารบาลทั้งสองจึงได้ทูลของให้พระนารายณ์แก้คำสาปของกุมารทั้งสี่เสีย พระวิษณุตรัสตอบว่าพระองค์ไม่สามารถถอนคำสาปของกุมารทั้งสี่ได้ แต่ทรงมีทางเลือกให้สองทาง ทางเลือกแรกคือต้องไปเกิดเป็นผู้ที่อุทิศตนแด่พระวิษณุให้ครบเจ็ดชาติ ส่วนทางเลือกที่สองคือไปเกิดเป็นศัตรูของพระวิษณุให้ครบสามชาติ หลังจากไปเกิดในโลกมนุษย์จนครบตามทางเลือกใดทางเลือกหนึ่งแล้ว จึงจะสามารถกลับมาเป็นทวารบาลได้ตามเดิม ทวารบาลทั้งสองได้เลือกทางเลือกที่สอง เพราะไม่ต้องการที่จะอยู่ห่างไกลจากพระวิษณุไปถึงเจ็ดชาติ แม้ว่าจะต้องไปเกิดเป็นศัตรูของพระวิษณุก็ตาม โดยชาติแรก พระวิษณุกล่าวว่า ชัยและวิชัย ต้องเกิดเป็น  **หิรัณยกศิปุ** และ หิรัณยากษะ เชื้อสายอสูรเดียวกัน ส่วนพระวิษณุ จะอวตารในรูปของ นรสิงห์อวตารไปปราบ ส่วนชาติที่สอง ทวารบาลทั้งสองจะกลับชาติไปเกิดใหม่เป็น พญาทศกัณฐ์ (เจ้าพระนครลงกา) และ กุมภกรรณ ตามลำดับ ส่วนพระองค์จะอวตารเป็นรามจันทราไปปราบ และในชาติสุดท้าย ทั้งสองจะได้กลับชาติไปเกิดใหม่เป็นศิศุปาล ในภพของกฤษณาวตาร แล้วจึงจะกลับมาเป็นนายทวารบาลบนไวกูณฑ์สถานในที่สุด

## ดูเพิ่ม

*ภาควัตปุราณะ
*นรสิงห์ 
*วิษณุปุราณะ

## อ้างอิง

หมวดหมู่:อสูร
หมวดหมู่:โฮลี
สันนิบาตคาทอลิกฝรั่งเศส

thumb|350px|ขบวนแห่ของสันนิบาตคาทอลิกฝรั่งเศสในปารีสในปี ค.ศ. 1590
**สันนิบาตคาทอลิกฝรั่งเศส** () เป็นขบวนการที่มีบทบาทสำคัญในสงครามศาสนาของฝรั่งเศสที่ก่อตั้งขึ้นโดยอองรีที่ 1 ดยุคแห่งกีสในปี ค.ศ. 1576 สันนิบาตคาทอลิกฝรั่งเศสเป็นองค์การที่มีวัตถุประสงค์อันรุนแรง ในความต้องการที่จะกำจัดโปรเตสแตนต์--หรือที่เรียกว่าคาลวินิสต์ หรือ อูเกอโนต์--ให้หมดสิ้นไปจากฝรั่งเศสระหว่างการปฏิรูปศาสนาของนิกายโปรเตสแตนต์

สันนิบาตคาทอลิกได้รับการสนับสนุนจาก
สมเด็จพระสันตะปาปาซิกส์ตุสที่ 5, เยซูอิด และพระเจ้าฟิลิปที่ 2 แห่งสเปน

## อ้างอิง

## ดูเพิ่ม
* สันนิบาตคาทอลิกเยอรมัน 

หมวดหมู่:ขบวนการอิงศาสนาคริสต์
หมวดหมู่:สงครามศาสนาของฝรั่งเศส
พญาละแวก

**พญาละแวก** หรือ **พระยาละแวก** เป็นคำศัพท์ในพงศาวดารไทย ใช้เรียกกษัตริย์เขมรหลังจากอาณาจักรเขมรถูกสยามตีแตก และย้ายเมืองหลวงจากเมืองพระนครมาอยู่ที่พนมเปญ (พ.ศ. 1974) และต่อมาย้ายไปอยู่ที่ละแวก ระหว่าง พ.ศ. 2059 – พ.ศ. 2136 สามารถหมายถึง
* พระบรมราชาที่ 2 (พระจันทราชา หรือ นักองค์จันที่ 1) ครองราชย์ พ.ศ. 2059 – 2109
* พระบรมราชาที่ 3 (นักพระบรมราชา) ครองราชย์ พ.ศ. 2109 – 2119
* พระบรมราชาที่ 4 (นักพระสัฏฐา, นักพระสัตถา) ครองราชย์ พ.ศ. 2119 – 2136
ผู้หลบหนีคำพิพากษาคือผู้ที่ยอมรับว่าตนผิด

**ผู้หลบหนีคำพิพากษาคือผู้ที่ยอมรับว่าตนผิด** (; ) เป็นภาษิตภาษาละตินทางกฎหมาย ซึ่งอย่างน้อยปรากฏครั้งแรกในพจนานุกรมกฎหมายของแบล็ก () ที่พิมพ์ในประเทศอังกฤษเมื่อ ค.ศ. 1718 (พ.ศ. 2261) และมีอิทธิพลต่อบรรดาผู้ก่อร่างสร้างชาติอเมริกามาก

ศาลสูงสุดแห่งสหรัฐอเมริกาได้อ้างถึงภาษิตในคำพิพากษาหลายครั้ง ครั้งหนึ่งในคดีระหว่างฮิกกอรีกับสหรัฐอเมริกา [HICKORY v. U S, 160 U.S. 408 (1896)] เมื่อวันที่ 6 มกราคม ค.ศ. 1896 (พ.ศ. 2439) ความตอนหนึ่งว่า

โจเซฟ ฟาราห์ () นักเขียนและนักหนังสือพิมพ์ชาวอเมริกัน แสดงความเห็นเกี่ยวกับภาษิตนี้ว่า "ภาษิตนี้ค่อนข้างเป็นหลักการที่ประจักษ์ชัดในตัว ทว่า เพราะเราอาศัยอยู่ในยุคที่หลักการอันประจักษ์ชัดในตัวถูกทำให้เคลือบคลุมมานักต่อนักแล้ว ภาษิตนี้จึงน่าจะได้รับการหยิบยกขึ้นมากล่าวอีกครั้ง..."

## เชิงอรรถ

## อ้างอิง

* *HICKORY v. U S, 160 U.S. 408 (1896).* (n.d.). [Online]. Available: . (Accessed: 27 October 2009).
* John R. Stone. (2004). *The Routledge Dictionary of Latin Quotations: The Illiterati's Guide to Latin Maxims, Mottoes, Proverbs, and Sayings (Latin for the Illiterati).* [Online]. Available: . (Accessed: 27 October 2009).
* Joseph Farah. (2009). *Why Obama's Evasion Means He's Unfit.* [Online]. Available: . (Accessed: 27 October 2009).
* *Legal Latin phrases and maxims.* (2009). [Online]. Available: . (Accessed: 27 October 2009).

หมวดหมู่:ภาษิตภาษาละตินทางกฎหมาย
เภาเจ๋ง

**เภาเจ๋ง** () เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นหลวงจีนอาศัยอยู่ในวัดที่ด่านกิสุยก๋วน เมื่อครั้งที่กวนอูฝ่าด่านทั้งห้า พาพี่สะใภ้ไปหาเล่าปี่ เมื่อถึงด่านกิสุยก๋วนที่มี[เปี๋ยนฮี]รักษาการอยู่ ได้เชิญกวนอูไปพัก เภาเจ๋งได้ยื่นดาบให้กวนอูดูว่ามีมือสังหารอยู่ กวนอูจึงสังหารเปี๋ยนฮี แล้วลาเภาเจ๋งไป เมื่อกวนอูถูกประหารชีวิตโดยซุนกวน ได้เจอกับเภาเจ๋ง เภาเจ๋งบอกกับกวนอูว่าแม่ทัพที่ท่านสังหารไป จะไปเอาหัวกับใคร กวนอูทราบแล้วลาจากไป

หมวดหมู่:ตัวละครสมมติในยุคสามก๊ก
ยอดเชฟครัวท่านทูต

**ยอดเชฟครัวท่านทูต** ()  เป็นการ์ตูนที่เล่าเรื่องเกี่ยวกับ โอซาว่า โก เคยเป็นเชฟในภัตตาคารในโรงแรมหรูแห่งหนึ่ง แต่ทว่าตัวเขานั้นต้องการอยากจะลองหาประสบการณ์ใหม่ๆ เขาจึงตัดสินใจลาออกจากการเป็นเชฟที่โรงแรม มาเป็นพ่อครัวประจำสถานทูตญี่ปุ่น ณ ประเทศเวียดนาม และงานของเขานั้นก็ต้องคอยปรุงอาหารเลี้ยงให้กับเหล่าแขกประจำสถานทูต

## เนื้อเรื่อง

## ตัวละคร
*โอซาว่า โก

## รายชื่อตอน

หมวดหมู่:การ์ตูนญี่ปุ่นแนวโชเน็ง‎
อนิเมะและมังงะเด็ก

**อนิเมะและมังงะเด็ก**() หมายถึง อนิเมะและมังงะที่มีเด็กและเยาวชนที่มีอายุระหว่าง 1- 2  ปี เป็นกลุ่มเป้าหมายหลัก การ์ตูนเหล่านี้จึงไม่มีความรุนแรง หรือความลามกอนาจารอยู่เลย โดยอาจสร้างขึ้นมาเพื่อการศึกษา เพื่อให้ความบันเทิง หรือเพื่อเป็นการโฆษณาของเล่นทางอ้อม และอาจแบ่งย่อยออกได้เป็นการ์ตูนสำหรับเด็กผู้ชาย และการ์ตูนสำหรับเด็กผู้หญิง

การ์ตูนสำหรับเด็กผู้ชายในปัจจุบันส่วนมากมีตัวละครหลักเป็นเด็กอายุประมาณ 2-3 ปี และมักมีเนื้อหาเกี่ยวกับการผจญภัยหรือการแข่งขัน "กีฬา" ด้วยของเล่น เช่น รถแข่ง ลูกข่าง เป็นต้น หุ่นยนต์ยักษ์และสัตว์ประหลาดเป็นสิ่งที่พบได้ทั่วไปในการ์ตูนประเภทนี้ เนื้อเรื่องส่วนมากจะเป็นไปในทำนองว่า เด็กธรรมดากลุ่มหนึ่งได้รับหุ่นยนต์ สัตว์ประหลาดผู้ช่วย หรืออุปกรณ์วิเศษอย่างหนึ่งมา และต้องใช้สิ่งนั้นต่อสู้เพื่อพิทักษ์ความสงบสุขของโลกหรือดินแดนวิเศษอีกดินแดนหนึ่ง

การ์ตูนสำหรับเด็กผู้หญิงส่วนใหญ่มักอยู่ในแนวสาวน้อยเวทมนตร์ กล่าวคือเด็กผู้หญิงธรรมดาคนหนึ่งหรือกลุ่มหนึ่งซึ่งมักอยู่ ป.4-ม.3 ได้รับพลังวิเศษอย่างหนึ่งมาและต้องใช้พลังนั้นต่อสู้กับผู้ร้าย หรือไม่ก็ช่วยเหลือเพื่อนและคนที่อยู่รอบข้าง สาวน้อยเวทมนตร์ทุกคนมักจะมีคฑาหรือตลับวิเศษใช้สำหรับแปลงร่างและเสกคาภา และผู้ช่วยเป็นสัตว์ประหลาดตัวเล็กน่ารัก

## '''อิทธิพลต่ออุตสาหกรรมสื่อและของเล่น'''
อนิเมะและมังงะกลุ่มนี้ถือเป็นรากฐานสำคัญของเศรษฐกิจสื่อผสม (Media Mix) ในญี่ปุ่น เนื่องจากมักมีการผลิตร่วมกับบริษัทของเล่น เช่น บันได (Bandai) หรือ ทาคาระ โทมี่ (Takara Tomy) เพื่อสร้างสรรค์อุปกรณ์ที่ปรากฏในเรื่องให้เป็นสินค้าที่จับต้องได้จริง เช่น การ์ดเกม, รถแข่งราง, หรืออุปกรณ์แปลงร่างของสาวน้อยเวทมนตร์ ซึ่งช่วยส่งเสริมยอดขายและทำให้แบรนด์การ์ตูนนั้น ๆ อยู่ยงคงกระพันหลายทศวรรษ

## '''การขยายตัวสู่ระดับสากล'''
แม้จะถูกสร้างขึ้นเพื่อเด็กญี่ปุ่น แต่การ์ตูนแนวโคโดโมะหลายเรื่องได้รับความนิยมไปทั่วโลกและถูกแปลเป็นหลายภาษา เนื่องจากเนื้อหามีความเป็นสากล เน้นคุณธรรมพื้นฐาน และหลีกเลี่ยงประเด็นที่ล่อแหลม ทำให้เป็นสื่อที่ผู้ปกครองทั่วโลกไว้วางใจให้บุตรหลานรับชม
หมวดหมู่:การ์ตูนญี่ปุ่น
อนินทิตา อาขุบุตร

คุณหญิง**อนินทิตา อาขุบุตร** นามเดิม **เสงี่ยม นาวีเสถียร** (27 กรกฎาคม พ.ศ. 2448 — 15 สิงหาคม พ.ศ. 2507) เป็นนางละครและนักแสดงหญิงชาวไทย เป็นที่รู้จักในฐานะนักแสดงหญิงคนแรกของสยามจากภาพยนตร์เรื่อง *[[นางสาวสุวรรณ]]* (2466) ภายหลังเธอได้รับพระราชทานนามจากพระบาทสมเด็จพระมงกุฎเกล้าเจ้าอยู่หัวว่า *อนินทิตา*

## ประวัติ
### ประวัติตอนต้น
คุณหญิงอนินทิตา เกิดเมื่อวันที่ 27 กรกฎาคม พ.ศ. 2448 มีนามเดิมว่า เสงี่ยม นาวีเสถียร เป็นบุตรคนที่สองของเสวกโท พระยานาวีวราสา (ยืน นาวีเสถียร) กับคุณหญิงแดง นาวีวราสา มีพี่น้องร่วมบิดามารดาอีก 7 คน หนึ่งในนั้นคือพลเอกจิตติ นาวีเสถียร ในวัยเด็กได้เข้าศึกษากับครูชื่อนายเปลี่ยนและนายนาก ซึ่งเป็นน้า ต่อมาบิดาจึงฝากตัวเธอเรียนรำละครกับพระนมทัต พึ่งบุญ ณ อยุธยา จากนั้นจึงเข้าไปอยู่ในวังและฝึกรำละครกับท้าวศรีสุนทรนาฏ (แก้ว พนมวัน ณ อยุธยา)

### ถวายตัว
ในปี พ.ศ. 2457 พระบาทสมเด็จพระมงกุฎเกล้าเจ้าอยู่หัว มีพระราชดำริโปรดเกล้าฯ ให้ตั้งละครหลวงฝ่ายหญิงขึ้นในราชสำนัก และทรงพระกรุณาให้บรรดาข้าราชการชั้นผู้ใหญ่นำธิดาของตนมาถวายตัวเข้าอยุ่ในสังกัดละครหลวงดังกล่าว  ในเวลานั้นพระยานาวีวราสานำนางสาวเสงี่ยมไปเฝ้าฯ ถวายตัวอยู่ในละครหลวง  และได้รับเงินเดือนพระราชทาน  เดือนละ 6 บาท,  8 บาท และ 15 บาท ตามลำดับ

อนินทิตาได้รับการคัดเลือกให้แสดงภาพยนตร์ เรื่อง *[[นางสาวสุวรรณ]]* ซึ่งเป็นภาพยนตร์ไทยเรื่องแรกของไทย อำนวยการสร้าง เขียนบท และกำกับโดยเฮนรี แมคเร ชาวสหรัฐอเมริกา เข้ามาถ่ายทำในประเทศไทย โดยได้รับพระบรมราชานุญาตจากพระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้กรมรถไฟหลวง และกรมมหรสพหลวงอำนวยความสะดวกในการถ่ายทำ โดยภาพยนตร์เข้าฉายที่สหรัฐอเมริกาก่อนแล้วหลังจากนั้นจึงเข้าฉายในประเทศไทย แต่เมื่อฉายไปได้ 3 วันฟิล์มก็สูญหายไป

พ.ศ. 2467 พระบาทสมเด็จพระมงกุฎเกล้าเจ้าอยู่หัว​ทรงพระกรุณาโปรดเกล้าฯ ให้เลื่อนเสงี่ยมเป็นที่นางพระกำนัล  และได้รับพระราชทานนามใหม่จาก *เสงี่ยม* เป็น *อนินทิตา* และอนินทิตาก็สนองพระเดชพระคุณต่อจนสิ้นรัชกาล

หลังการสวรรคตของรัชกาลที่ 6 อนินทิตาเป็นหนึ่งในพระพี่เลี้ยงที่ทำหน้าที่ในการอภิบาลสมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา พระราชธิดาเพียงพระองค์เดียวของรัชกาลที่ 6  และอนินทิตายังได้รับพระราชทานเงินเลี้ยงชีพตามที่มีรายชื่ออยู่ในพระราชพินัยกรรมของพระบาทสมเด็จพระมงกุฎเกล้าเจ้าอยู่หัว​ เดือนละ  120 บาท ตลอดมา จนกระทั่งออกจากวังเพื่อทำการสมรสกับพลตำรวจตรี เนื่อง อาขุบุตร​ เมื่อวันที่  3 พฤษภาคม พ.ศ. 2474 จึงได้งดจ่ายเงินดังกล่าว

## ชีวิตส่วนตัว
อนินทิตาสมรสกับพลตำรวจตรี เนื่อง อาขุบุตร​ บุตรของรองอำมาตย์โท หลวงประชากรบริรักษ์ (เจิม อาขุบุตร) และเผื่อน ประชากรบริรักษ์ เมื่อวันที่ 3 พฤษภาคม พ.ศ. 2474 โดยมีสมเด็จพระเจ้าบรมวงศ์เธอ กรมพระยาดำรงราชานุภาพ ทรงประกอบพิธีสมรสประทานที่วังวรดิศ ทั้งสองมีบุตร-ธิดาด้วยกันทั้งหมด 7 คน ได้แก่
# พันตำรวจเอก อานนท์  อาขุบุตร สมรสกับรจนา (สกุลเดิม พึ่งบารมี)
# อนุ อาขุบุตร
# รัตนา อาขุบุตร
# ประภาพร ธนะรัชต์ สมรสกับทองดุลย์ ธนะรัชต์
# เกษมสุข  พยัคฆนิธิ สมรสกับร้อยตำรวจเอก กำพล พยัคฆนิธิ
# เกียรติศักดิ์ อาขุบุตร สมรสกับสุนีนารถ (สกุลเดิม ศิริบุญ)
# เอกสิทธิ์ อาขุบุตร

## เครื่องราชอิสริยาภรณ์

## อ้างอิง

หมวดหมู่:คุณหญิง
หมวดหมู่:ผู้ได้รับเครื่องราชอิสริยาภรณ์ จ.จ.
หมวดหมู่:บุคคลจากเขตพระนคร
หมวดหมู่:นักแสดงหญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:ผู้ได้รับเหรียญราชรุจิ ร.จ.ท.6
สงครามเหนือ

**สงครามเหนือ** () เป็นคำที่ใช้บรรยายสงครามต่อเนื่องที่เกิดขึ้นทางตอนเหนือและตะวันออกเฉียงเหนือของยุโรประหว่างคริสต์ศตวรรษที่ 16 จนถึงคริสต์ศตวรรษที่ 17 ชื่อที่ใช้เรียกยังไม่เป็นที่ตกลงกันอย่างนานาชาติได้ ขณะที่มหาสงครามเหนือโดยทั่วไปถือว่าเป็นสงครามครั้งสุดท้ายของสงครามเหนือ แต่สงครามเหนือครั้งใดที่ถือเป็นสงครามเหนือครั้งแรกยังไม่เป็นที่ตกลงกันในหมู่นักวิชาการ 

สงครามเหนืออาจจะประกอบด้วย:

* สงครามรัสเซีย-สวีเดน (ค.ศ. 1554-1557) (สงครามเหนือครั้งแรกตามความเห็นของ Arvo Viljanti)
* สงครามลิโวเนีย (ค.ศ. 1558-1583) (สงครามเหนือครั้งแรกตามความเห็นของ  Klaus Zernack)
* สงครามเหนือเจ็ดปี (ค.ศ. 1562-1570) (สงครามเหนือครั้งแรกตามความเห็นของนักประวัติศาสตร์โปแลนด์บางท่าน)
* สงครามสิบสามปี (ค.ศ. 1654-1667) (สงครามเหนือครั้งแรกตามความเห็นของนักประวัติศาสตร์รัสเซียบางท่าน)
* สงครามเหนือครั้งที่ 2 (ค.ศ. 1655-1660) (สงครามเหนือครั้งแรกตามหลักประวัติศาสตร์ศึกษา (historiography) ของแองโกล-แซ็กซอน, เยอรมัน, รัสเซีย และสแกนดิเนเวีย)
* สงครามสแกนเนีย (ค.ศ. 1674-1679)
* มหาสงครามเหนือ (ค.ศ. 1700-1721) หรือ "สงครามเหนือครั้งที่ 3"

## อ้างอิง

## บรรณานุกรม
* 

หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับสวีเดน
หมวดหมู่:สงครามเกี่ยวข้องกับโปแลนด์
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับเดนมาร์ก
หมวดหมู่:สงครามเกี่ยวข้องกับลิทัวเนีย
ร็อคแมน

**ร็อคแมน** (; ) หรือ **เมกะแมน** () เป็นแฟรนไชส์วิดีโอเกมของแคปคอม ซึ่งมีตัวละครหลักคือ ร็อคแมน และตัวละครอื่น ๆ วิดีโอเกมร็อคแมนที่ออกจำหน่ายครั้งแรกในปี พ.ศ. 2530 เป็นเกมสำหรับเครื่องแฟมิคอม และหลังจากนั้นก็มีเกมต่าง ๆ ออกจำหน่ายมากกว่า 50 เกม สำหรับเครื่องเล่นเกมหลากหลายประเภท จนถึงวันที่ 31 ธันวาคม พ.ศ. 2553 แคปคอมได้จำหน่ายวิดีโอเกมร็อคแมนไปแล้วกว่า 29 ล้านชุด ทำให้เป็นแฟรนไชส์ที่ออกดอกออกผลมากที่สุดของบริษัท

วิดีโอเกมร็อคแมนชุดดั้งเดิมประกอบด้วยเกมหลัก 10 เกม ตั้งแต่ ร็อคแมน จนถึง ร็อคแมน 10 และเกมเสริมอื่น ๆ ทั้งบนพีซีและบนเครื่องเล่นเกมพกพาอย่างเกมบอย โดยเกมชุดนี้ถือเป็นจุดกำเนิดเรื่องราวของร็อคแมนที่เป็นตัวละครแบบดั้งเดิม แต่ในขณะเดียวกันแคปคอมก็ออกเกมชุดอื่น ๆ ที่แสดงเรื่องราวในเวลาถัด ๆ มา ไม่ว่าจะเป็นเกมชุดร็อคแมน X เกมชุดร็อคแมนซีโร่ เกมชุดร็อคแมน ZX และเกมชุดร็อคแมนแดช เกมชุดเหล่านี้เล่าเรื่องราวเกี่ยวกับตัวละครต่าง ๆ ที่เกิดขึ้นบนเส้นเวลาเดียวกัน นอกจากนี้แล้วยังมีเกมชุดร็อคแมนเอ็กเซ่ และเกมชุดริวเซย์ โนะ ร็อคแมน ที่เล่าเรื่องราวที่เกิดขึ้นบนอีกเส้นเวลาหนึ่งบนโลกที่ต่างออกไป โดยเรื่องราวในริวเซย์ โนะ ร็อคแมน เกิดขึ้นสองศตวรรษหลังเรื่องราวในร็อคแมนเอ็กเซ่

## เส้นเวลา
เนื้อเรื่องทั้งหมด ของร็อคแมนนั้นได้รับการเปิดเผยว่าอยู่บนโลกใบเดียวกัน ยกเว้นภาคร็อคแมนเอ็กเซ่และริวเซย์โนะร็อคแมน ซึ่งแยกออกมาเป็นอีกโลกหนึ่ง
* ร็อคแมนภาคตอนต้นฉบับ เนื้อเรื่องเกิดขึ้นในปี 200X ถึง 20XX
** มีการโต้เถียงกันว่าเนื้อเรื่องร็อคแมนภาคแรกนั้นน่าจะเกิดขึ้นไปใน ค.ศ. 2008 และร็อคแมน 2 เกิดขึ้นในปี ค.ศ. 2009 เพราะในหนังสือประวัติของร็อคแมนอย่างเป็นทางการ ได้อ้างว่า ดร.ไลท์ ได้รับรางวัลโนเบลสาขาหุ่นยนต์ในปี ค.ศ. 2007 แต่อย่างไรก็ดีเรื่องนี้ยังไม่มีการยืนยันจากแคปคอม
* ร็อคแมน X ดำเนินเรื่องในปี 21XX ประมาณ 100 ปีจากภาคคลาสสิก
* ร็อคแมนซีโร่ ดำเนินรื่องในปี 22XX เป็นเวลา 102 ปีจากฉากจบของซีโร่ในร็อคแมน X6
* ร็อคแมน ZX ดำเนินเรื่องในปี 24XX เป็นเวลาประมาณ 200 ปีจากภาคซีโร่
* ร็อคแมน DASH เนื้อเรื่องต่อจากภาค ZX มาอีกหลายพันปี แต่ไม่ทราบเวลาที่แน่นอน

ส่วนร็อคแมนเอ็กเซ่ ก็ดำเนินเรื่องในอีกโลกหนึ่ง โดยริวเซย์โนะร็อคแมนดำเนินเรื่องต่อมาในอีก 200 ปี

## รายชื่อเกมในซีรีส์ต่างๆ
ร็อคแมนนั้นเป็นเกมที่ได้รับความนิยมอย่างสูงทั่วโลก โดยเฉพาะจากแนวคิดที่ใช้อาวุธของบอสตัวหนึ่งโจมตีบอสอีกตัวหนึ่ง จนทำให้ร็อคแมนได้แตกเนื้อเรื่องออกเป็นเกมชุดหลายเกม อันได้แก่

### ร็อคแมน

### ร็อคแมน X

### ร็อคแมน DASH

### ร็อคแมนเอ็กเซ่

### ร็อคแมนซีโร่

### ร็อคแมน ZX

### ริวเซย์โนะร็อคแมน

## อ้างอิง

*
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:รายการโทรทัศน์ช่อง 5
อิสราเฮล ฟาน เม็คเคอเน็ม

**อิสราเฮล ฟาน เม็คเคอเน็ม** () (ราว ค.ศ. 1445 - ค.ศ. 1503) เป็นช่างแกะพิมพ์ชาวเยอรมันผู้มีผลงานจำนวนมากในคริสต์ศตวรรษที่ 15 และเป็นผู้มีบทบาทสำคัญในการพิมพ์ภาพพิมพ์ของจิตรกรชั้นครู ฟาน เม็คเคอเน็มเริ่มงานอาชีพตั้งแต่ปี ค.ศ. 1465 และดำเนินงานต่อมาจนกระทั่งเสียชีวิตในปี ค.ศ. 1503

## อ้างอิง

*
*
* (Parshall): David Landau & Peter Parshall, *The Renaissance Print*, Yale, 1996, ISBN 0300068832
*

## ดูเพิ่ม
* จิตรกรรมชั้นครู

## แหล่งข้อมูลอื่น
*nine prints from the National Gallery of Art, Washington 

หมวดหมู่:บุคคลที่เกิดในคริสต์ทศวรรษ 1440
หมวดหมู่:จิตรกรชาวเยอรมัน
หมวดหมู่:ช่างแกะพิมพ์
หมวดหมู่:ช่างทอง
หมวดหมู่:ศิลปินสมัยกอทิก
แกลมร็อก

**แกลมร็อก** () เป็นดนตรีร็อกประเภทหนึ่งที่พัฒนาในสหราชอาณาจักรในต้นทศวรรษที่  1970s 
ซึ่งนักร้องและวงดนตรีมักจะนิยมในการ "แต่งหน้า" "ทำผม" และแต่งตัวด้วยชุดที่ดูแปลกประลาด แกลมร็อกที่เป็นที่รู้จักและมีชื่อดังอย่างเช่น เดวิด โบวี

หมวดหมู่:ดนตรีร็อก
หมวดหมู่:เพศภาวะ
หมวดหมู่:แอนโดรจีนี
เอดัวร์ วุยยาร์

**เอดัวร์ วุยยาร์** (; 11 พฤศจิกายน ค.ศ. 1868 - 21 มิถุนายน ค.ศ. 1940) เป็นจิตรกรและช่างพิมพ์ชาวฝรั่งเศสในกลุ่มกลุ่มนาบีส์ซึ่งเป็นกลุ่มศิลปินอาวองการ์ดของอิมเพรสชันนิสม์สมัยหลัง

## งานบางชิ้น
* *Self Portrait* (ภาพเหมือนตนเอง, ค.ศ. 1892)
* *Woman in Blue With Child* (สตรีใส่เสื้อสีน้ำเงินและเด็ก)
* *Woman Sweeping* (สตรีกวาดบ้าน, ค.ศ. 1892)
* *Mother and Sister of the Artist* (แม่และน้องสาวของจิตรกร, ค.ศ. 1893)
* *The Yellow Curtain* (ม่านสีเหลือง, ค.ศ. 1893)
* *Married Life* (ชีวิตแต่งงาน, ค.ศ. 1894)
* *Le Déjeuner à Villeneuve-sur-Yonne* (ค.ศ. 1902)
* *The Green Interior or Figure in front of a Window with Drawn Curtains* (ภายในสีเขียว หรือ คนหน้าหน้าต่างกับม่านปิด, ค.ศ. 1891)

## อ้างอิง

*Thompson, Belinda, *Vuillard*, Oxford:  Phaidon Press, 1988 ISBN 978-0-7148-2955-5

## ดูเพิ่ม
* Frèches-Thory, Claire, & Perucchi-Petri, Ursula, ed.: *Die Nabis: Propheten der Moderne*, Kunsthaus Zürich & Grand Palais, Paris & Prestel, Munich 1993  ISBN 3-7913-1969-8 (German), (French)
*Guy Cogerval, *Vuillard-Master of the Intimate Interior*, Thames & Hudson, London 2002 ISBN 0-500-30109-3
*Édouard Vuillard, *Édouard Vuillard*, JPL Fine Arts, 1985 ASIN B00100R0HC

## ดูเพิ่ม
* ศิลปะอิมเพรสชันนิสม์สมัยหลัง

## แหล่งข้อมูลอื่น

* Le Déjeuner à Villeneuve-sur-Yonne 
* Vuillard's Biography and works

หมวดหมู่:บุคคลที่เกิดในปี พ.ศ. 2411
หมวดหมู่:จิตรกรชาวฝรั่งเศส
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรในคริสต์ศตวรรษที่ 20
หมวดหมู่:จิตรกรลัทธิประทับใจยุคหลัง
หมวดหมู่:ช่างพิมพ์
หมวดหมู่:บุคคลจากจังหวัดโซเนลัวร์
โยฮันน์ โซฟฟานี

**โยฮันน์ โซฟฟานี** () (13 มีนาคม ค.ศ. 1733 - 11 พฤศจิกายน ค.ศ. 1810) เป็นจิตรกรชาวเยอรมันของสมัยฟื้นฟูคลาสสิกของคริสต์ศตวรรษที่ 18 และ 19 ที่ทำงานเป็นจิตรกรในอังกฤษ และมีงานเขียนในสถาบันศิลปะหลายสถาบันในอังกฤษเช่นที่หอศิลป์แห่งชาติ, ลอนดอน และ หอศิลป์เทท

โซฟฟานีเกิดที่ฟรังเฟิร์ตแต่มาทำงานในอังกฤษ และกลายเป็นช่างเขียนที่เป็นที่นิยมในราชสำนักอังกฤษ โดยเฉพาะการได้รับการโปรดปรานจากสมเด็จพระเจ้าจอร์จที่ 3 แห่งสหราชอาณาจักรและสมเด็จพระราชินีชาร์ลอตต์ โซฟฟานีเขียนภาพเหมือนของทั้งสองพระองค์อย่างมีเสน่ในบรรยากาศที่ไม่เป็นทางการ — รวมทั้งภาพ “สมเด็จพระราชินีชาร์ลอตต์และพระราชโอรสธิดาองค์โตสองพระองค์” ที่เขียนในปี ค.ศ. 1764 ที่เป็นภาพในห้องแต่งพระองค์ โซฟฟานีมีชื่อเสียงว่าเป็นผู้มีความยโสในงานเขียนของตนเอง และกล่าวกันว่ามีปากมีเสียงอย่างรุนแรงกับศิลปินหลายคน และมักจะวาดภาพล้อของจิตรกรที่ไม่ชอบหน้าที่ "เป็นงานออกแบบที่ดีที่สุดของงานของโซฟฟานี และเลียนแบบธรรมชาติอย่างละเอียดละออ..."

โซฟฟานีมีชื่อเสียงในการเขียนภาพเหมือนของนักแสดงผู้มีชื่อเสียงในบทที่เล่น เช่นภาพของเดวิด การ์ริคในภาพ "การ์ริคในบทแฮมเล็ท" และ "การ์ริคในบทคิงเลียร์" ภาพเขียนประเภทนี้บางครั้งก็เรียกว่า "ภาพเหมือนสังสรรค์ในโรงละคร" ซึ่งเป็นประเภทย่อยของ "ภาพเหมือนสังสรรค์" (Conversation piece) ซึ่งเป็นภาพเขียนประเภทที่นิยมกันเมื่อชนชั้นกลางเลื่อนฐานะกันขึ้นมาในคริสต์ศตวรรษที่ 18 เพราะภาพเหมือนสังสรรค์มักจะมีขนาดเล็ก ฉะนั้นจึงมีราคาไม่สูงนัก และมักจะเป็นภาพเหมือนหมู่อย่างไม่เป็นทางการของครอบครัว หรือ กลุ่มคนที่รู้จักกัน ซึ่งเป็นลักษณะการเขียนที่เริ่มขึ้นในเนเธอร์แลนด์และฝรั่งเศส และมานิยมกันในอังกฤษหลังจาก  ค.ศ. 1720 โซฟฟานีได้รับการบรรยายว่าเป็นผู้มีความสามารถในการเขียนภาพประเภทนี้ ขณะเดียวกันกับที่เป็นจิตรกรที่ไม่มีฝีมือเท่าใดนัก ที่หมายความว่าภาพเหมือนสังสรรค์เป็นจิตรกรรมที่มีคุณค่าต่ำ

ในบั้นปลายของชีวิตโซฟฟานีมีชื่อเสียงในการเขียนภาพขนาดใหญ่ที่เต็มไปด้วยผู้คนในภาพ และ งานศิลปะที่เป็นที่รู้จักกัน ภาพ "ห้องทริบิวนาในหอศิลป์อุฟฟิซิ" เป็นภาพที่แน่นไปด้วยรายละเอียด - แม้ว่าห้องทริบิวนาในหอศิลป์อุฟฟิซิเองที่แสดงงานศิลปะในคริสต์ศตวรรษที่ 18 จะเต็มไปด้วยงานศิลปะ แต่โซฟฟานีก็ไปนำภาพเขียนจากส่วนอื่นของหอศิลป์อุฟฟิซิเข้ามาเพิ่มเติมในภาพเข้าไปอีก

## อ้างอิง

## แหล่งข้อมูลอื่น

## ระเบียงภาพ


ไฟล์:Johan Zoffany - Tribuna of the Uffizi - Google Art Project.jpg|“ห้องทริบิวนาในหอศิลป์อุฟฟิซิ”ราว ค.ศ. 1772-1778
ไฟล์:PolierMartinWombwellZoffany.jpg|“โซฟฟานีและเพื่อน”
ไฟล์:C macklin shylock.jpg|“ชาร์ลส์ แม็คลินในบทไชล็อก”ราว ค.ศ.  1767-68ค.ศ. 1786
ไฟล์:King George III of England by Johann Zoffany.jpg|“สมเด็จพระเจ้าจอร์จที่ 3”ราว ค.ศ. 1771
ไฟล์:Sophia Dumergue by Zoffany.jpg|“ภาพเหมือนของโซเฟีย ดูเมิร์จ”ราว ค.ศ. 1780
ไฟล์:The Lavie Children-1770-Johann Zoffany.jpg|“ลูกของตระกูลเลวี”ราว ค.ศ. 1770 
ไฟล์:Zoffani, Johann - Charles Towneley in his Sculpture Gallery - 1782.jpg|“ชาร์ลส์ ทาวน์ลีย์ในห้องประติมากรรม”ราว ค.ศ.  1782 
ไฟล์:The Sharp Family by Johann Zoffany.jpg|“ครอบครัวชาร์พ”
ไฟล์:David Garrick by Johann Zoffany.jpg|“เดวิด การ์ริค”
ไฟล์:Johann Zoffany 002.jpg|“ภาพเหมือนของมิสซิสออสวอลด์”ราว ค.ศ. 1770



หมวดหมู่:บุคคลที่เกิดในปี พ.ศ. 2276
หมวดหมู่:จิตรกรชาวเยอรมัน
หมวดหมู่:จิตรกรชาวอังกฤษ
หมวดหมู่:จิตรกรในคริสต์ศตวรรษที่ 18
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรลัทธิคลาสสิกใหม่
หมวดหมู่:จิตรกรภาพเหมือน
หมวดหมู่:บุคคลจากแฟรงก์เฟิร์ต
มอริส ก็องแต็ง เดอ ลา ตูร์

**มอริส ก็องแต็ง เดอ ลา ตูร์** (; 5 กันยายน ค.ศ. 1704 - 17 กุมภาพันธ์ ค.ศ. 1788) เป็นจิตรกรชาวฝรั่งเศสของสมัยโรโคโคของคริสต์ศตวรรษที่ 18 ผู้มีความเชี่ยวชาญทางการเขียนภาพเหมือนผู้เขียนงานส่วนใหญ่ด้วยสีเทียน งานเขียนชิ้นสำคัญก็ได้แก่ภาพเหมือนของวอลแตร์, พระเจ้าหลุยส์ที่ 15 แห่งฝรั่งเศส และมาดาม เดอ ปงปาดูร์

## อ้างอิง
* "Maurice Quentin de La Tour." (1994) *Encyclopedia Britannica*, 15th ed. London: Cambridge University Press. 
* Masters 
* Neil Jeffares, Dictionary of pastellists before 1800, online edition

## ดูเพิ่ม
* ภาพเหมือน

## แหล่งข้อมูลอื่น

* Brief biography and selected list of pastel portraits  (in French)
* An interactive tour of his work 

* a interactive multimedia module about the Portrait of the Marquise de Pompadour in the Website of the musée du Louvre   
## ระเบียงภาพ


Image:Louis15-1.jpg|“พระเจ้าหลุยส์ที่ 15”ค.ศ. 1748
Image:Maurice Quentin de La Tour - Madame de Pompadour dans son cabinet de travail.jpg|“มาดาม เดอ ปองปาดูร์” 
Image:Jean d'Alembert.jpeg|“Jean Le Rond d'Alembert ”
Image:Maurice Quentin de La Tour - Marie Fel.jpg|“มารี เฟล”ค.ศ.  1757 
Image:La Tour, Maurice Quentin de - L'Abbé Jean-Jacques Huber (Saint-Quentin).jpg|“L'Abbé Jean-Jacques Huber”



หมวดหมู่:จิตรกรชาวฝรั่งเศส
หมวดหมู่:จิตรกรในคริสต์ศตวรรษที่ 18
หมวดหมู่:จิตรกรสมัยโรโกโก
หมวดหมู่:จิตรกรภาพเหมือน
หมวดหมู่:บุคคลจากจังหวัดแอน
สนธิสัญญาฮาเดียช

**สนธิสัญญาฮาเดียช** () เป็นสนธิสัญญาที่ลงนามที่เมืองฮาเดียชเมื่อวันที่ 16 กันยายน ค.ศ. 1658 ระหว่างตัวแทนฝ่ายเครือจักรภพโปแลนด์-ลิทัวเนียกับฝ่ายคอสแซค กำหนดให้ยกสถานะชาวคอสแซคและชาวรูเทเนียนให้มีสถานะเท่าเทียมกับชาวโปแลนด์และลิทัวเนียในสหภาพโปแลนด์-ลิทัวเนีย และเปลี่ยนสถานะเครือจักรภพโปแลนด์-ลิทัวเนีย เป็นเครือจักรภพโปแลนด์-ลิทัวเนีย-รูเทเนีย

## อ้างอิง

## ดูเพิ่ม
*เครือจักรภพโปแลนด์-ลิทัวเนีย
*ประวัติศาสตร์โปแลนด์
*ประวัติศาสตร์รัสเซีย

## แหล่งข้อมูลอื่น
* Encyclopedia of Ukraine: Treaty of Hadiach.
* As the Grand Duchy of Rus Ukraine lasted only a year  (Ukrainian)
* Ruthenian Nobility Association • Товариство Руської Шляхти 
* W JEDNOŚCI SIŁA.
* ARIANIE POLSCY 
* CALIMATIAS REGNUM 
* Dzieje Ukrainy po upadku powstania Chmielnickiego 
* Гісторыя Беларусі :: Гісторыя Вялікай Літвы
* HADZIACZ 
* HERBY ZIEMSKIE RZECZYPOSPOLITEJ 
* historycy.org _ Historia Polski - alternatywna _ 'Potop' Zalewa Rosję
* Ród Heraldyczny Dragów - Sasów 
* Rus, Red Rus, Kijow Rus and Ruthenia 
* Ściągi Historia (1578-1699) 
* Stosunki polsko-rosyjskie w XVI i XVII wieku 
* Test - unia lubelska
* Z DZIEJÓW ZIEMI TARNOPOLSKIEJ 

หมวดหมู่:สนธิสัญญา
หมวดหมู่:ประวัติศาสตร์เบลารุส
หมวดหมู่:ประวัติศาสตร์โปแลนด์
หมวดหมู่:ประวัติศาสตร์ยูเครน
ฌ็อง-บาติสต์-ซีเมอง ชาร์แด็ง

**ฌ็อง-บาติสต์-ซีเมอง ชาร์แด็ง** (; 2 พฤศจิกายน ค.ศ. 1699 - 6 ธันวาคม ค.ศ. 1779) เป็นจิตรกรชาวฝรั่งเศสของคริสต์ศตวรรษที่ 18 ผู้มีความเชี่ยวชาญทางการเขียนภาพนิ่ง

ชาร์แด็งผู้เกิดและใช้ชีวิตส่วนใหญ่ในในปารีสเป็นบุตรของช่างทำตู้ ชาร์แด็งพำนักอยู่ที่เลฟต์แบงก์จนกระทั่งปี ค.ศ. 1757 เมื่อพระเจ้าหลุยส์ที่ 15 แห่งฝรั่งเศสพระราชทานห้องเขียนภาพในพิพิธภัณฑ์ลูฟวร์

ชาร์แด็งทำสัญญาสมรสกับมาร์เกอริต แซ็งตาร์ในปี  ค.ศ. 1723 แต่ไม่ได้ทำการสมรสจนกระทั่งในปี ค.ศ. 1731 ชาร์แด็งฝึกงานกับจิตรกรประวัติศาสตร์ปีแยร์-ฌัก กาแซ็ส และนอแอล-นีกอลา กัวแปล และในปี  ค.ศ. 1724  ก็ได้เป็นมาสเตอร์ของสถาบันแซ็ง-ลุก

หลังจากการเสนอภาพ  "*The Ray*" ในปี  ค.ศ. 1728 ชาร์แด็งก็ได้รับเข้าเป็นสมาชิกของราชสถาบันจิตรกรรมและประติมากรรม ปีต่อมาชาร์แด็งก็ลาออกจากสถาบันแซ็ง-ลุก

## อ้างอิง

* Artcylopedia: Jean-Baptiste Siméon Chardin.
* Rosenberg, Pierre (2000), *Chardin*. Prestel.

## ดูเพิ่ม
* ภาพนิ่ง

## แหล่งข้อมูลอื่น

* Chardin exhibition at the Metropolitan Museum of Art
* Getty Museum: Chardin.
* WebMuseum: Jean-Baptiste-Siméon Chardin.
* www.Jean-Baptiste-Simeon-Chardin.org  124 works by Jean-Baptiste-Siméon Chardin.
* Artcylopedia: Jean-Baptiste Siméon Chardin - identifies where Chardin's work is in galleries and museums around the world.
* Web Gallery of Art: Chardin.
* Neil Jeffares, Dictionary of pastellists before 1800, online edition

หมวดหมู่:บุคคลที่เกิดในปี พ.ศ. 2242
หมวดหมู่:จิตรกรชาวฝรั่งเศส
หมวดหมู่:จิตรกรในคริสต์ศตวรรษที่ 18
หมวดหมู่:จิตรกรยุคร็อคโคโค
หมวดหมู่:จิตรกรสมัยฟื้นฟูศิลปวิทยา
หมวดหมู่:จิตรกรยุคเนเธอร์แลนด์สมัยต้น
หมวดหมู่:จิตรกรรมภาพนิ่ง
หมวดหมู่:บุคคลจากปารีส
สงครามโปแลนด์-ออตโตมัน (ค.ศ. 1620-1621)

**สงครามโปแลนด์-ออตโตมัน (ค.ศ. 1620-1621)** หรือ **สงครามโปแลนด์-ออตโตมันครั้งที่ 1** ()  เป็นสงครามที่เกิดขึ้นระหว่างปี ค.ศ. 1620 จนถึงปี ค.ศ. 1621 ระหว่าง เครือจักรภพโปแลนด์-ลิทัวเนียฝ่ายหนึ่งและ จักรวรรดิออตโตมันอีกฝ่ายหนึ่งในการยึดครองมอลดาเวีย ผลของสงครามไม่มีฝ่ายใดแพ้ฝ่ายใดชนะ สงครามยุติลงโดยเครือจักรภพโปแลนด์-ลิทัวเนียยุติการอ้างสิทธิในมอลดาเวีย

## อ้างอิง

*  *[http://portalwiedzy.onet.pl/17651,,,,wojny_polsko_tureckie,haslo.html Wojny polsko-tureckie] *, Encyklopedia WIEM

## ดูเพิ่ม
* ประวัติศาสตร์โปแลนด์ 
* ประวัติศาสตร์ลิทัวเนีย 
* ประวัติศาสตร์ตุรกี 

## แหล่งข้อมูลอื่น
* Polish Warfare: 1618-1621 War with Turkey
*  Wojna 1620-1621 
*  WOJNY POLSKO TURECKIE W PIERWSZEJ POŁOWIE XVII WIEKU 

หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับจักรวรรดิออตโตมัน
หมวดหมู่:สงครามในคริสต์ทศวรรษ 1620
หมวดหมู่:สงครามเกี่ยวข้องกับโปแลนด์
หมวดหมู่:สงครามเกี่ยวข้องกับลิทัวเนีย
หมวดหมู่:สงครามเกี่ยวข้องกับตุรกี
โทมัส มึลเลอร์

**โทมัส มึลเลอร์** (; เกิด 13 กันยายน ค.ศ. 1989) เป็นนักฟุตบอลอาชีพชาวเยอรมันที่เล่นให้กับทีมแวนคูเวอร์ไวต์แคปส์ในเมเจอร์ลีกซอกเกอร์ เขาเล่นในตำแหน่งกองกลางตัวรุกหรือกองหน้าตัวต่ำเป็นหลัก และสามารถเล่นในตำแหน่งปีกขวาได้อีกด้วย เขาได้รับการยกย่องว่าเป็นหนึ่งในผู้เล่นที่ยิ่งใหญ่ที่สุด มึลเลอร์ได้รับการยกย่องในเรื่องของการยืนตำแหน่ง การจบสกอร์ การทำเกม ความขยัน และความสม่ำเสมอทั้งในการทำประตูและการสร้างสรรค์ประตู

มึลเลอร์ซึ่งเป็นผลิตผลจากระบบเยาวชนของไบเอิร์นมิวนิก ได้เล่นให้กับสโมสรนับตั้งแต่นั้น กับไบเอิร์น เขาทำสถิติคว้าแชมป์บุนเดิสลีกา 12 สมัย, เดเอฟเบโพคาล 6 สมัย, เดเอฟแอลซูเปอร์คัพ 8 สมัย, ยูฟ่าแชมเปียนส์ลีก 2 สมัย, ยูฟ่าซูเปอร์คัพ 2 สมัย และฟีฟ่าคลับเวิลด์คัพ 2 สมัย

## ระดับสโมสร
### เริ่มต้นอาชีพ
มึลเลอร์เล่นให้กับ TSV Pähl เมื่อครั้งยังเป็นเยาวชน และเมื่ออายุได้ 10 ขวบ เขาได้เดินทางไกล 50 กิโลเมตร (31 ไมล์) เพื่อร่วมทีมไบเอิร์นมิวนิกในปี ค.ศ. 2000 เขาเป็นส่วนหนึ่งของทีมที่ได้รองแชมป์บุนเดิสลีการุ่นอายุต่ำกว่า 19 ปี เมื่อปี ค.ศ. 2007 ในวัยเด็ก นักเตะที่เขาชื่นชอบคือโจวันนี เอลแบร์

โทมัส มึลเลอร์ เข้าร่วมสโมสรไบเอิร์นมิวนิกเมื่อปี ค.ศ. 2000 ขณะอายุได้เพียง 11 ปีและทำผลงานได้ดีขึ้นเรื่อยๆ จนในปี ค.ศ. 2008 เขาจึงได้เลื่อนจากระดับเด็กฝึกหัดและนักเตะระดับเยาวชนขึ้นมาอยู่ในระดับทีมสำรองและทำผลงานได้ดีมากขึ้นตามลำดับจนได้เป็นดาวซัลโวของลีกทีมสำรอง และเพราะฝีเท้าที่ดีของเขา ลูวี ฟัน คาล (กุนซือในขณะนั้น) จึงดึงเขาขึ้นมาเล่นให้กับทีมชุดใหญ่และประเดิมสนามในนามทีมชุดใหญ่นัดแรกในศึกบุนเดิสลีกาที่พบกับทีมฮัมบัวร์เกอร์ เมื่อวันที่ 15 สิงหาคม ค.ศ. 2008

## ผลงานในฟุตบอลโลก 2014
ฟุตบอลโลก 2014 ในรอบแรกที่เยอรมนีพบกับโปรตุเกส มึลเลอร์สามารถทำแฮตทริกหรือ 3 ประตูได้ นับเป็นนักฟุตบอลคนแรกในการแข่งขันครั้งนี้ที่ทำแฮตทริกได้ ในนาทีที่ 10 (จุดโทษ), นาทีที่ 45 และนาทีที่ 78 และยังมีจังหวะที่ปะทะกับเปเป กองหลังของโปรตุเกส ทำให้เปเปโดนใบแดงไล่ออกจากสนามอีกด้วย

## สถิติ
### สโมสร

*1.Includes German Cup.
*2.Includes UEFA Champions League.
*3.Includes German Super Cup, UEFA Super Cup, and FIFA Club World Cup.

## เกียรติประวัติ
### สโมสร
* **ไบเอิร์นมิวนิก**
**บุนเดิสลีกา: 2009–10, 2012–13, 2013–14, 2014–15, 2015–16, 2016–17, 2017–18 , 2018-19 , 2019-20 , 2020-21 , 2021-22 ,2022-23
** เดเอ็ฟเบ-โพคาล: 2009–10, 2012–13, 2013–14, 2015–16
** เดเอฟเอล-ซูเปอร์คัพ: 2010, 2012, 2016, 2017, 2018, 2020, 2021, 2022
** ยูฟ่าแชมเปียนส์ลีก: 2012–13 2019-2020
** ยูฟ่าซูเปอร์คัพ: 2013 2020
** ฟุตบอลชิงแชมป์สโมสรโลก: 2013 2020

### ทีมชาติ
* **ทีมชาติเยอรมนี**
** อันดับ 3 ฟุตบอลโลก ปี 2010
** ชนะเลิศ ฟุตบอลโลก ปี 2014

### เกียรติประวัติส่วนตัว
* รางวัลรองเท้าทองคำ ปี 2010
* รางวัลดาวรุ่งยอดเยี่ยม ปี 2010

## อ้างอิง

## แหล่งข้อมูลอื่น

หมวดหมู่:ผู้เล่นในฟุตบอลโลก 2010
หมวดหมู่:นักฟุตบอลชาวเยอรมัน
หมวดหมู่:บุคคลจากรัฐไบเอิร์น
หมวดหมู่:กองหน้าฟุตบอลชาย
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในบุนเดิสลีกา
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นสโมสรฟุตบอลแวนคูเวอร์ไวต์แคปส์
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
ธนาคารรัตนสิน

**ธนาคารรัตนสิน** เป็นธนาคารของรัฐบาล ก่อตั้งขึ้นในช่วงวันที่ 26 กุมภาพันธ์ พ.ศ. 2541  มีชื่อเดิมคือ *ธนาคารรัตนสิน (1998) จำกัด (มหาชน)* แต่เนื่องจากธนาคารรัตนสิน จำกัด (มหาชน) ไม่มีเครือข่ายสาขารองรับการบริหารงานเพียงพอ จึงมีการควบรวมกิจการธนาคารแหลมทอง กับธนาคารรัตนสิน เมื่อวันที่ 16 พฤศจิกายน พ.ศ. 2541
## การจำหน่ายกิจการ
กระทรวงการคลัง จำหน่ายกิจการธนาคารรัตนสิน จำกัด (มหาชน) เมื่อวันที่ 23 พฤศจิกายน พ.ศ. 2542 โดยคณะกรรมการเพื่อพิจารณาคัดเลือกผู้ร่วมลงทุนในธนาคารรัตนสินฯ ซึ่งมีผู้ว่าการธนาคารแห่งประเทศไทย เป็นประธานกรรมการ ได้พิจารณาคัดเลือกธนาคารยูไนเต็ด โอเวอร์ซีส์ เป็นผู้ร่วมลงทุน ในธนาคารรัตนสินฯ ซึ่งกองทุนเพื่อการฟื้นฟูและพัฒนาระบบสถาบันการเงินได้ขายหุ้นธนาคารรัตนสินฯ จำนวน 1,484,998 ล้านหุ้น ให้แก่ธนาคารยูไนเต็ดฯ ในราคา 15,089,524,030 บาท  และเปลี่ยนชื่อเป็น "ธนาคารยูโอบีรัตนสิน" และต่อมาในปี พ.ศ. 2548 ได้ควบรวมกับธนาคารเอเชีย กลายเป็นธนาคารยูโอบี

## อ้างอิง

รัตนสิน
หมวดหมู่:บริษัทที่ก่อตั้งในปี พ.ศ. 2541
หมวดหมู่:สิ้นสุดในปี พ.ศ. 2542
โทนี่ เวห์มเบ้

**โทนี่ เวห์เบ** () นักมวยสากล ชาวออสเตรเลีย เกิดเมื่อ 24 เมษายน พ.ศ. 2514 ที่ ซิดนีย์ ออสเตรเลีย สถิติการชก 41 ครั้ง ชนะ 30 (น็อค 23) เสมอ 1 แพ้ 10 

## เกียรติประวัติ

* แชมป์ออสเตรเลียรุ่นซูเปอร์แบนตัมเวท (2535 - 2537)
* แชมป์โลกรุ่นซูเปอร์แบนตั้มเวท WBF 
** ชิง 1 เมษายน 2538 ชนะคะแนน ฟ้าสั่ง พ.ธวัชชัย ที่ อำนาจเจริญ
** เสียแชมป์ 11 พฤษภาคม 2539 แพ้คะแนน ต่อศักดิ์ ศศิประภายิม ที่ กทม.
* แชมป์ PABA รุ่นเฟเธอร์เวท 
** ชิง 7 สิงหาคม 2539 ชนะน็อค อิลฮัม ลาเฮีย ยก 8 ที่ อินโดนีเซีย
* แชมป์ออสเตรเลียรุ่นเฟเธอร์เวท (2542 -2544)
* แชมป์ OPBF รุ่นเฟเธอร์เวท
** ชิง 11 ตุลาคม 2542 ชนะน็อค ทาเคโอะ อิมาโอกะ ยก 8 ที่ ญี่ปุ่น
** ป้องกันแชมป์ครั้งที่ 1, 18 มิถุนายน 2543 ชนะน็อค ชินิชิ โกมัตสุ ยก 6 ที่ ญี่ปุ่น
** ป้องกันแชมป์ครั้งที่ 2, 2 กันยายน 2543 ชนะน็อค เคียวชิโร ฟุคุชิมา ยก 6 ที่ ญี่ปุ่น
** เสียแชมป์ 23 ธันวาคม 2543 แพ้คะแนน แพนเทอร์ ยานากิดะ ที่ ญี่ปุ่น
* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นซูเปอร์แบนตั้มเวท IBF เมื่อ 20 ธันวาคม 2535 เสมอกับ โมฮัมหมัด นูร์ฮูดา ที่ อินโดนีเซีย
** ชิงแชมป์โลกรุ่นซูเปอร์แบนตั้มเวท WBF เมื่อ 22 เมษายน 2536 แพ้คะแนน ออร์ลันโด เฟอร์นานเดซ ที่ ออสเตรเลีย
** ชิงแชมป์เครือจักรภพอังกฤษรุ่นเฟเธอร์เวทเมื่อ 11 มีนาคม 2545 แพ้น็อค สกอตต์ แฮร์ริสัน ยก 3 ที่ อังกฤษ

## อ้างอิง

* สถิติการชก boxrec.com  
ทโนี่ วเห์มบ้เ
ทโนี่ วเห์มบ้เ
ทโนี่ วเห์มบ้เ
ทโนี่ วเห์มบ้เ
หมวดหมู่:บุคคลจากซิดนีย์
เฮ็งกี กุน

**เฮ็งกี กุน** () นักมวยสากลชาวอินโดนีเซีย เกิดที่เมืองมาลัง จังหวัดชวาตะวันออก สถิติการชก 15 ครั้ง ชนะ 11 (น็อก 9) เสมอ 1 แพ้ 3 

## ประวัติ
กุนเริ่มชกมวยสากลอาชีพครั้งแรกเมื่อ 15 พฤษภาคม พ.ศ. 2528 ชนะน็อก โยฮันนิส มาตาเฮเลมวล ยก 2 และชกเพียง 3 ครั้งก็ได้ครองแชมป์อินโดนีเซียรุ่นซูเปอร์เฟเทอร์เวตเมื่อชนะน็อก ดาร์โซ ซูกรีโว แค่ยกแรกเมื่อ 21 มิถุนายน พ.ศ. 2530 แต่พอขึ้นชกครั้งต่อมากลับเป็นฝ่ายแพ้คะแนนศรีคูณ ณ ราชวัตร ที่อินโดนีเซีย

ถัดจากนั้น กุนขึ้นชิงแชมป์เงารุ่นซูเปอร์เฟเทอร์เวต WBCเมื่อ 16 มกราคม พ.ศ. 2531 ปรากฏว่าเป็นฝ่ายชนะคะแนน ช่อ ห้าพลัง ที่อินโดนีเซีย ได้แชมป์มาครอง แต่พอป้องกันแชมป์ครั้งแรกก็เป็นฝ่ายแพ้น็อก รอเบิร์ต ดิกกี ยก 5 ที่ อังกฤษ เสียแชมป์ไปในปีเดียวกัน หลังจากนั้น กุนหันไปชิงแชมป์ OPBF รุ่นซูเปอร์เฟเทอร์เวตเมื่อ 18 มิถุนายน พ.ศ. 2531 ชนะน็อก เฮร์รอน ปอร์รัส ยก 12 ที่อินโดนีเซีย ได้แชมป์มาครอง จากนั้น ชกป้องกันตำแหน่งได้ 5 ครั้ง รวมทั้งชนะน็อก มาซาฮิโร ทากากิ ยก 10 ถึงถิ่นที่กรุงโตเกียวประเทศญี่ปุ่นด้วย กุนเสียแชมป์ OPBF ไปเมื่อ 31 สิงหาคม พ.ศ. 2533 เมื่อเป็นฝ่ายแพ้คะแนนรูดี คาบีเลส ที่อินโดนีเซีย จากนั้น กุนได้แขวนนวมไป

## เกียรติประวัติ

* แชมป์อินโดนีเซียรุ่นซูเปอร์เฟเทอร์เวต (2530)
* แชมป์เงารุ่นซูเปอร์เฟเทอร์เวต WBC
** ชิง 16 มกราคม 2531 ชนะคะแนน ช่อ ห้าพลัง ที่อินโดนีเซีย
** เสียแชมป์ 29 มีนาคม 2531 แพ้น็อก รอเบิร์ต ดิกกี ยก 5 ที่อังกฤษ
* แชมป์ OPBF รุ่นซูเปอร์เฟเทอร์เวต
** ชิง 18 มิถุนายน 2531 ชนะน็อก เฮร์รอน ปอร์รัส ยก 12 ที่อินโดนีเซีย
** ป้องกันแชมป์ครั้งที่ 1, 23 สิงหาคม 2531 ชนะคะแนน ลูลู วิลาเวอร์เด ที่อินโดนีเซีย
** ป้องกันแชมป์ครั้งที่ 2, 28 มีนาคม 2532 ชนะน็อก กานิตาลา ยก 3 ที่อินโดนีเซีย
** ป้องกันแชมป์ครั้งที่ 3, 27 พฤษภาคม 2532 ชนะน็อก มาซาฮิโร ทากากิ ยก 10 ที่ญี่ปุ่น
** ป้องกันแชมป์ครั้งที่ 4, 16 พฤศจิกายน 2532 เสมอกับ คิม มันซู ที่อินโดนีเซีย
** ป้องกันแชมป์รั้งที่ 5, 15 มีนาคม 2533 ชนะน็อก โรเจอร์ กุยซาบา ยก 7 ที่อินโดนีเซีย
** เสียแชมป์ 31 สิงหาคม 2533 แพ้คะแนน รูดี คาบีเลส ที่อินโดนีเซีย

## อ้างอิง
* สถิติการชก boxrec.com 
หมวดหมู่:นักมวยสากลชาวอินโดนีเซีย
หมวดหมู่:แชมป์เงา WBC
หมวดหมู่:แชมป์ OPBF
หมวดหมู่:บุคคลจากเกาะชวา
หมวดหมู่:บุคคลจากจังหวัดชวาตะวันออก
หมวดหมู่:ชาวอินโดนีเซียเชื้อสายจีน
หมวดหมู่:แชมป์มวยสากลประเทศอินโดนีเซีย
อุปซอลา

**อุปซอลา** (, ; ดั้งเดิมสะกดว่า *Upsala*) เป็นศูนย์กลางของเทศมณฑลอุปซอลาและเมืองใหญ่สุดลำดับที่สี่ของประเทศสวีเดน รองจากสต็อกโฮล์ม, กอเทนเบิร์ก และมัลเมอ ด้วยประชากร 177,074 คนในปี 2019

เมืองอุปซอลาห่างจากกรุงสต็อกโฮล์มไปทางเหนือ  และเป็นเมืองศูนย์กลางทางสังฆาวาสของสวีเดนมาตลอด อุปซอลาเป็นที่ตั้งอาสนะของอัครมุขนายกแห่งคริสตจักรสวีเดนที่อาสนวิหารอุปซอลา อาสนวิหารที่ใหญ่ที่สุดในภูมิภาคสแกนดิเนเวีย มหาวิทยาลัยอุปซอลาซึ่งก่อตั้งในปี 1477 เป็นศูนย์กลางการศึกษาที่เก่าแก่ที่สุดแห่งหนึ่งในภูมิภาคและเป็นที่ต้นคิดและต้นกำเนิดของสิ่งประดิษฐ์และการค้นพบทางวิทยาศาสตร์ เช่น มาตรอุณหภูมิเซลเซียส

ในทางเศรษฐกิจ อุปซอลาเป็นเมืองที่ขึ้นชื่อด้านธุรกิจเทคโนโลยีชีวภาพ เป็นที่ตั้งของสำนักงานไฟเซอร์, ฟาเดีย และเฟรเซนีอุส เป็นต้น

## อ้างอิง

## อ่านเพิ่ม
* 
* 

## แหล่งข้อมูลอื่น

* Uppsala  – Official site
* Destination Uppsala – Official visitors' guide
* Uppsala cityguide  – Cityguide
* Upsala Nya Tidning – Newspaper
* Lokala nyheter  – Newspaper
* Ancient See of Upsala – Article from the Catholic Encyclopedia


หมวดหมู่:เทศมณฑลอุปซอลา
หมวดหมู่:เมืองมหาวิทยาลัยในประเทศสวีเดน
หมวดหมู่:จังหวัดอุปลันด์
อุปซอลา (แก้ความกำกวม)

**อุปซอลา** ( ) อาจหมายถึง
* เมืองอุปซอลา
* มณฑลอุปซอลา
* มหาวิทยาลัยอุปซอลา
ราอุล บัลเดซ

**ราอุล บัลเดซ** (Raul Valdez) นักมวยสากลชาวเม็กซิโก สถิติการชก 54 ครั้ง ชนะ 31 (น็อค 10) เสมอ 8 แพ้ 14

## เกียรติประวัติ

* แชมป์เงารุ่นแบนตั้มเวท WBC
** ชิง 10 ธันวาคม 2529 ชนะทีเคโอ ร็อคกี้ ส.จิตรลดา ยก 4 ที่ หัวหมาก
* สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นซูเปอร์ฟลายเวท WBC เมื่อ 4 กรกฎาคม 2525 เสมอกับ คิม ชุลโฮ ที่เกาหลีใต้
** ชิงแชมป์โลกรุ่นซูเปอร์ฟลายเวท WBC เมื่อ 9 พฤษภาคม 2526 แพ้คะแนน ราฟาเอล โอโรโน ที่ เวเนซุเอลา
** ชิงแชมป์เงารุ่นแบนตั้มเวท WBC เมื่อ 18 มกราคม 2529 แพ้ทีเคโอ​ ร็อคกี้ จิตรลดา ยก 2 ที่ หัวหมาก

## อ้างอิง

* สถิติการชก boxrec.com 
หมวดหมู่:นักมวยสากลชาวเม็กซิโก
หมวดหมู่:แชมป์เงา WBC
โฟร์เพลย์

**โฟร์เพลย์** () เป็นกลุ่มดนตรีแจ๊สอเมริกัน รวมวงตั้งแต่ปี ค.ศ. 1991  มีสมาชิกเริ่มแรกประกอบด้วยบ็อบ เจมส์ (คีย์บอร์ด) นาธาน อีสต์ (เบส) ฮาร์วี เมสัน (กลอง) และลี ไรต์นอร์ (กีตาร์)   ต่อมาลี ริทนาวร์ได้ลาออกจากวงในปี ค.ศ. 1997 แลร์รี คาร์ลตันมาร่วมวงแทน จนกระทั่งหลังจากชุด *Energy* ตำแหน่งมือกีต้าร์ก็ตกเป็นของ ชัค โลฟ ต่อมาในปี ค.ศ. 2017 ชัค โลฟเสียชีวิต ทำให้วงโฟร์เพลย์เหลือสมาชิก 3 คน

วงโฟร์เพลย์มีผลงานทั้งสิ้น 14 อัลบั้ม ประสบความสำเร็จเป็นอย่างสูงทั้งในอันดับบนชาร์ตอาร์แอนด์บี ป็อป และคอนเทมโพรารีแจ๊ส และได้รับการเสนอชื่อเข้าชิงรางวัลแกรมมี

## อ้างอิง

## แหล่งข้อมูลอื่น
* Official Website 
* Fourplay on MySpace

หมวดหมู่:กลุ่มดนตรีแจ๊สสัญชาติอเมริกัน
หมวดหมู่:ศิลปินสังกัดคองคอร์ดเรเคิดส์
หมวดหมู่:ศิลปินสังกัดอาร์ซีเอวิคเตอร์
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2534
แลร์รี คาร์ลตัน

**ลอว์เรนซ์ "แลร์รี" ยูยีน คาร์ลตัน** () นักกีตาร์ฟิวชั่นแจ๊ส ร็อก และป็อปชาวอเมริกัน เจ้าของรางวัลแกรมมีสามรางวัล ในฐานะนักดนตรี และนักแต่งเพลง จากการเสนอชื่อเข้าชิงสิบแปดครั้ง  

## ประวัติ

แลร์รี คาร์ลตันเริ่มหัดเล่นกีตาร์ตั้งแต่อายุหกปี และเริ่มมีความสนใจในแนวดนตรีแจ๊ส โดยได้รับอิทธิพลการเล่นมาจากผลงานของโจ พาสส์ เวส มอนต์โกเมอร์รี บาร์นี แคซเซล และบี. บี. คิง  เริ่มงานเป็นนักดนตรีอาชีพให้กับห้องบันทึกเสียงในลอสแอนเจลิส โดยมีผลงานบันทึกเสียงให้ศิลปินมีชื่อ เช่น สตีลลี แดน โจนี มิตเชล บิลลี โจล ไมเคิล แจ็กสัน ควินซี โจนส์ 

ตั้งแต่ปี ค.ศ. 1971 ถึง 1976 แลร์รี คาร์ลตันเป็นสมาชิกของวงเดอะครูเซเดอร์ส วงดนตรีแจ๊ส-ฟังก์ที่นำโดยโจ แซมเปิล (เปียโน) และวิลตัน เฟลเดอร์ (แซกโซโฟน)  จากนั้นได้เซ็นสัญญาเป็นศิลปินเดี่ยวกับวอร์เนอร์บราเธอร์สเรเคิดส์ มีผลงาน 6 ชุด ระหว่างปี 1977 ถึง 1984

แลร์รี คาร์ลตันเริ่มประสบความสำเร็จในวงกว้าง จากผลงานในปี 1985 ชุด *Alone/But Never Alone* ตามด้วยอัลบั้มบันทึกการแสดงสด *Last Nite* และอัลบั้ม *Discovery* ในปี 1986 จากนั้นได้หยุดเล่นดนตรีไประยะหนึ่ง ช่วงปี 1988 เนื่องจากได้รับบาดเจ็บสาหัสจกาการถูกทำร้ายด้วยอาวุธปืน ระหว่างบันทึกเสียงอัลบั้ม *On Solid Ground*  ทำให้อัลบั้มนี้ต้องเลื่อนการจำหน่ายเป็นปี 1989

## ในประเทศไทย

แลร์รี คาร์ลตันเคยเป็นนักดนตรีรับเชิญให้กับมาลีวัลย์ เจมีน่า และชรัส เฟื่องอารมย์ ในเพลงเพราะมีเธอ จากอัลบั้มมาลีวัลย์และชรัสในปี พ.ศ. 2528 (ค.ศ. 1985)

ในปี พ.ศ. 2550 (ค.ศ. 2007) แลร์รี คาร์ลตันออกผลงานชื่อชุด *The Jazz King* เป็นผลงานเพลงพระราชนิพนธ์ที่จัดทำขึ้นเพื่อเทิดพระเกียรติแด่พระบาทสมเด็จพระปรมินทรมหาภูมิพลอดุลยเดช เนื่องในพระราชพิธีฉลองสิริราชสมบัติครบ 60 ปี และเนื่องในโอกาสมหามงคลเฉลิมพระชนมพรรษา 80 พรรษา อัลบั้มนี้เป็นผลงานร่วมกับ เอิร์ล คลูจ์ (กีตาร์) ทอม สก็อตต์ (แซกโซโฟน) เพื่อนร่วมวงโฟร์เพลย์ คือนาธาน อีสต์ (เบส) และฮาร์วี เมสัน (กลอง)   ขับร้องโดยมิเชล พิลลาร์ ภรรยาของแลร์รีเอง 

## อ้างอิง

## แหล่งข้อมูลอื่น
*
*Larry Carlton Homepage

หมวดหมู่:นักกีตาร์
หมวดหมู่:นักดนตรีแจ๊สชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดจีอาร์พีเรเคิดส์
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:ศิลปินสังกัดเอ็มซีเอเรเคิดส์
หมวดหมู่:บุคคลจากรัฐแคลิฟอร์เนีย
ลี สตราสเบิร์ก

**ลี สตราสเบิร์ก** (17 พฤศจิกายน ค.ศ. 1901 - 17 กุมภาพันธ์ ค.ศ. 1982) เป็นนักแสดง ผู้กำกับภาพยนตร์ และครูสอนการแสดงชาวอเมริกัน  เป็นผู้ก่อตั้งกลุ่มละครเวที The Group Theatre ร่วมกับแฮโรลด์ เคลอร์แมน ในปี ค.ศ. 1931    สตราสเบิร์กเป็นผู้นำเทคนิคการแสดงที่เรียกว่า "Method acting" (หรือ The Method) มาใช้ โดยให้นักแสดงศึกษาสภาพจิตใจของตัวละครที่ต้องเล่น เพื่อสร้างความรู้สึกร่วมกับเหตุการณ์ที่แสดงจริง ๆ เพื่อให้การเล่นมีความสมจริง  

สตราสเบิร์กเกิดในครอบครัวชาวยิว ที่เมือง Budzanów ในจักรวรรดิออสเตรีย-ฮังการี (ปัจจุบันอยู่ในประเทศยูเครน) มีชื่อเดิมว่า **อิสราเอล สตราสเบิร์ก** ครอบครัวของเขาย้ายมาอยู่ในแมนฮัตตันตั้งแต่ปี ค.ศ. 1909  สตราสเบิร์กลาออกจากชั้นเรียนไฮสกูล เพื่อทำงานเป็นเสมียนในบริษัท จากนั้นได้เข้าศึกษาในโรงเรียนการแสดง เริ่มงานนักแสดงอาชีพ และเริ่มเรียนรู้เทคนิค "The Method" จากหนังสือชื่อ *An Actor Prepares* ของคอนสแตนติน สตานิสลาฟสกี (Constantin Stanislavski) ผู้กำกับชาวรัสเซีย

สตราสเบิร์กเป็นผู้อำนวยการโรงเรียนสอนการแสดง The Actors Studio ตั้งแต่ปี ค.ศ. 1951 จนกระทั่งเสียชีวิต  ในปี ค.ศ. 1969 สตราสเบิร์กก่อตั้งสถาบันละครเวทีและภาพยนตร์ลี สตราสเบิร์ก (The Lee Strasberg Theatre and Film Institute) ขึ้นที่นิวยอร์กและฮอลลีวูด  มีลูกศิษย์ที่มีชื่อเสียงเช่น มาร์ลอน แบรนโด แอนน์ แบนครอฟต์ ดัสติน ฮอฟแมน เจมส์ ดีน มาริลิน มอนโร พอล นิวแมน อัล ปาชิโน เจน ฟอนดา 

ผลงานแสดงของลี สตราสเบิร์ก ที่เป็นที่จดจำ คือบท "ไฮแมน ร็อธ" ในภาพยนตร์ *[[เดอะก็อดฟาเธอร์ ภาค 2]]*

## อ้างอิง

## แหล่งข้อมูลอื่น
*Official website 
*Strasberg video lectures 
*The Lee Strasberg Theatre & Film Institute 
*
*

หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:บุคคลจากแมนแฮตตัน
หมวดหมู่:บุคคลจากแคว้นแตร์นอปิล
หมวดหมู่:เสียชีวิตจากภาวะกล้ามเนื้อหัวใจขาดเลือด
หมวดหมู่:ชาวยิวโปแลนด์
ดาดอย แอนดูจาร์

**ดาดอย อันดูจาร์** (Dadoy Andujar) นักมวยสากลชาวฟิลิปปินส์ เกิดเมื่อ 27 พฤษภาคม พ.ศ. 2511 ที่ มะนิลา ฟิลิปปินส์ สถิติการชก 55 ครั้ง ชนะ 40 (น็อค 17) เสมอ 2 แพ้ 13 

## เกียรติประวัติ

* แชมป์ฟิลิปปินส์รุ่นฟลายเวท (2529)
* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นซูเปอร์ฟลายเวท WBC เมื่อ 29 ธันวาคม 2532 แพ้น็อค ต่อศักดิ์ ศศิประภายิม ยก 8 ที่ กทม.
** ชิงแชมป์ USBA รุ่นแบนตัมเวทเมื่อ 12 ธันวาคม 2534 แพ้น็อค จูเนียร์ โจนส์ ยก 9 ที่ สหรัฐ
** ชิงแชมป์โลกรุ่นแบนตัมเวท WBC เมื่อ 25 มกราคม 2536 แพ้คะแนน วิคเตอร์ ราบานาเลส ที่ สหรัฐ

## อ้างอิง
* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:บุคคลจากมะนิลา
ถั่วดาล

[thumb|right|ดาลมาซูร์ ทำจาก[ถั่วเลนทิลแดง]]
[thumb|right|ดาล มขานี อาหารของ[ชาวปัญจาบ]]
**ดาล** ( *Dāl*,  *Daal*,  *Dāl*,  *Bēḷe*, , *Dāl*,  *Parippu*,  *Ḍāḷ*,   *Daali*,  *Paruppu*,  *Pappu*, *Dāl*,  *Dạl*,  *Dāḷa*,  *Parippu*) เป็นคำที่ชาวอินเดียใช้เรียกถั่วกระเทาะซีก ซึ่งเป็นส่วนประกอบที่สำคัญในอาหารอินเดีย คำว่าดาล มาจากภาษาสันสกฤตแปลว่าแยกออก  

ดาลเป็นการเตรียมอาหารจากถั่วแห้งซึ่งเอาเปลือกชั้นนอกออก และยังหมายถึงแกงเนื้อสัตว์ที่ใช้ดาลเป็นส่วนประกอบสำคัญ พบในอาหารอินเดีย อาหารเนปาล อาหารปากีสถาน อาหารศรีลังกา และอาหารบังคลาเทศ  นิยมกินกับข้าวและผักในภาคใต้ของประเทศอินเดียและนิยมกินกับข้าว โรตี และจปาตี ทางภาคเหนือของอินเดียและปากีสถาน ดาลเป็นแหล่งของโปรตีนสำหรับอาหารที่มีเนื้อน้อยหรือไม่มีเลย ดาลในอาหารศรีลังกาคล้ายกับอาหารอินเดียใต้

ในอินเดียใต้ นิยมใช้ดาลทำอาหารที่เรียกว่า Sambar dal ซึ่งเป็นต้มยำของเม็ดถั่วแดงกับมะขามและผักบางชนิด กินกับข้าว

## ชนิดของดาล
ดาลมีหลายชนิด ได้แก่
* ดาลถั่วชันนา ทำจากถั่วชิกพี หรือถั่วเขียวเบงกอล (เมล็ดคล้ายถั่วเหลือง) ลอกเปลือก
* ดาลถั่วเขียว เป็นดาลที่ทำจากถั่วเขียวชนิดเดียวกับที่นำมาเพาะถั่วงอก นิยมใช้ในภาคเหนือของอินเดีย เป็นส่วนผสมหลักของแกงทางอินเดียภาคใต้ที่เรียก Rasam
* ดาลถั่วตูร์ (तूर डाळ - *Tūr ḍāḷ* ในภาษามราฐี; *તુવે૨ દાળ* ในภาษาคุชราต; अरहर दाल *Arhar dāl* หรือ तुवर दाल *Tuvar dāl* ในอุตรประเทศ; ହରଡ ଡାଲି *Harada Daali* ในโอริศา;  অড়হর ডাল *Adahar* ในเบงกอล; ತೊಗರಿ ಬೇಳೆ *Togari bele* ในภาษากันนาดา; కంది పప్పు *Kandi pappu* ในภาษาเตลูกู; തുവര (തുമര) പരിപ്പ് *Tuvara* หรือ *Tumara parippu* ในภาษามลยาฬัม; และ துவரம் பருப்பு *Tuvaram paruppu* ในภาษาทมิฬ) เป็นถั่วแขกชนิดสีเหลือง เป็นส่วนผสมหลักใน Sambar dal 
* ดาลถั่วอูร์ด หรือดาลถั่วดำ (उड़द दाल *Uṛad dāl* ภาษาฮินดี; ماش *Māsh* ภาษาอูรดูและภาษาปัญจาบ; ಉದ್ದಿನ ಬೇಳೆ *Uddina bele* ในภาษากันนาดา; *Kolai dal* ในภาษาเบงกอล; ବିରି ଡାଲି *Biri daali* ในภาษาโอริยา; మినుములు *Minumulu*, మినప పప్పు *Minapa pappu*, หรือ ఉద్ది పప్పు *Uddhi pappu* ในภาษาเตลูกู; உளுத்தம் பருப்பு *Uḷuttam paruppu* ในภาษาทมิฬ; และ ഉഴുന്നു പരിപ്പ് *Uzhunnu parippu*  ภาษามลยาฬัม) ซึ่งถ้านำเปลือกออกจะเป็นสีขาวครีม เป็นส่วนผสมหลักของอาหารอินเดียใต้ Idli และ Dosai และเป็นส่วนผสมหลักของอาหารอินเดียตะวันออกของชาวโอริยา อัสสัม เบงกอล 
  
## อ้างอิง

## แหล่งข้อมูลอื่น

* ชาดา คำนวณ และ แสงโสม บุณยศักดิ์. (2545). "อาหารอินเดียตำรับพื้นบ้าน". กรุงเทพฯ: สนพ. หน้าต่างสู่โลกกว้าง. .
* 

หมวดหมู่:อาหารอินเดีย
หมวดหมู่:ถั่ว
เฟิสต์เนชันส์

**เฟิสต์เนชันส์** () แปลตรงตัวว่า **ชาติแรก** หรือ **ปฐมชาติ** เป็นกลุ่มชาวพื้นเมืองในประเทศแคนาดาซึ่งได้รับการจัดว่าเป็นคนละกลุ่มกับอินยูอิต (Inuit) และเมทิส (Métis) เฟิสต์เนชันส์อาศัยในตอนใต้ของทรีไลน์ (tree line) มาแต่ดั้งเดิม โดยส่วนใหญ่อยู่ตอนใต้ของพื้นที่วงกลมอาร์กติก (Arctic Circle) คณะการปกครอง (band government) ของเฟิสต์เนชันส์ ซึ่งเป็นที่ยอมรับทั่วประเทศแคนาดานั้น มีอยู่ 634 คณะ ราวครึ่งหนึ่งตั้งอยู่ในรัฐออนแทริโอกับรัฐบริติชโคลัมเบีย

เฟิสต์เนชันส์ ตลอดจนสตรี ชนกลุ่มน้อย และผู้พิการ ถือเป็น "กลุ่มที่ระบุไว้" (designated group) ตามกฎบัตรสิทธิและเสรีภาพแคนาดา (Canadian Charter of Rights and Freedoms) แต่เฟิสต์เนชันส์ไม่ถือเป็น "ชนกลุ่มน้อยซึ่งเป็นที่รับรู้" (visible minority) ตามหลักเกณฑ์ของสำนักงานสถิติแคนาดา (Statistics Canada)

ชนพื้นเมืองอเมริกาเหนือมีวัฒนธรรมของตนซึ่งกินเวลาหลายพันปีมาแล้ว ประเพณีมุขปาฐะบางประเพณีของชนเหล่านี้พรรณาถึงเหตุการณ์ทางประวัติศาสตร์ไว้อย่างแม่นยำ เช่น กรณีแผ่นดินไหวในแคสเคเดีย (Cascadia) เมื่อ ค.ศ. 1700 และภูเขาไฟระเบิดที่กรวยซีแอกซ์ (Tseax Cone) ในคริสต์ศตวรรษที่ 18 ส่วนประเพณีที่เป็นลายลักษณ์อักษรนั้นเริ่มพร้อมกับการมาของนักสำรวจและนักล่าอาณานิคมจากยุโรปในยุคแห่งการค้นพบช่วงปลายคริสต์ศตวรรษที่ 15 หลักฐานที่สำคัญเกี่ยวกับการเข้าติดต่อสัมพันธ์กับชนเหล่านี้ในสมัยแรก ๆ ได้แก่บันทึกของนักล่าสัตว์ พ่อค้า นักสำรวจ และนักบวชจากยุโรป นอกจากนี้ งานวิจัยทางโบราณคดี มานุษยวิทยา และภาษาศาสตร์ ยังเอื้ออำนวยให้นักวิชาการสามารถปะติดปะต่อความเข้าใจในชนชาติและวัฒนธรรมโบราณเหล่านี้

## อ้างอิง


หมวดหมู่:ชนพื้นเมือง
หมวดหมู่:กลุ่มชาติพันธุ์ในประเทศแคนาดา
หมวดหมู่:กลุ่มชาติพันธุ์ในอเมริกา
หมวดหมู่:ประวัติศาสตร์แคนาดา
โฟร์เพลย์ (แก้ความกำกวม)

**โฟร์เพลย์** อาจหมายถึง
* โฟร์เพลย์ (Fourplay) กลุ่มดนตรีแจ๊สสัญชาติอเมริกัน
* การเล้าโลม (foreplay) การสัมผัสบริเวณอวัยวะต่างๆ ของร่างกายเพื่อกระตุ้นอารมณ์ทางเพศ ก่อนการมีเพศสัมพันธ์